D'una banda, l'Honorable Senyor Eduard Rius i Pey, conseller de Sanitat i Seguretat Social de la Generalitat de Catalunya, de l'altra, l'Honorable Senyor Lluís Franco i Sala, conseller de Treball de la Generalitat de Catalunya, de l'altra, el Senyor Joan Rosell i Lastortras, president de Foment del Treball Nacional, de l'altra, el senyor Josep González i Sala, president de Pimecsefes, de l'altra, el senyor Joan Coscubiela i Conesa, secretari general de la Comissió Obrera Nacional de Catalunya i, de l'altra, el senyor Josep Maria Àlvarez i Suàrez, secretari general de la Unió General de Treballadors de Catalunya.
El primer, en nom i representació del Departament de Sanitat i Seguretat Social, en ús de les atribucions que li confereix l'article 12 de la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya.
El segon, en nom i representació del Departament de Treball, en ús de les atribucions que li confereix l'article 12 de la
Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya.
El tercer, en nom i representació de Foment del Treball Nacional, en ús de les facultats que com a president de l'entitat, elegit el 14 de desembre de 1998, li confereix l'article 20.1 dels estatuts d'aquesta entitat, aprovats el 15 de novembre de 1979 i modificats el 20 de juny de 1985.
El quart, en nom i representació de Pimecsefes, en virtut del poder notarial atorgat el dia 8 de gener de 1998, davant el notari de Barcelona, senyor José Bauzá Corchs, amb número de protocol 16.
El cinquè, en nom i representació de la Comissió Obrera Nacional de Catalunya, en virtut d'un dels acords del VII Congrés, com consta a l'acta de protocol·lització núm. 4915.00.
El sisè, en nom i representació de la Unió General de Treballadors de Catalunya, en virtut dels acords del X Congrés Ordinari, com consta a la certificació amb protocol núm. 1542/98.
Primera: Constituir una comissió per a la prevenció i el tractament de les drogodependències en l'àmbit laboral, adscrita a la Direcció General de Drogodependències i Sida, amb la finalitat de promoure i orientar els programes informatius i preventius i facilitar els programes d'assistència i reinserció que estableix el Pla de drogodependències de la Generalitat de Catalunya.
Segona: Aquesta comissió orientarà els seus treballs d'acord amb els principis següents:
Tercera: La comissió, que serà presidida pel director general de Drogodependències i Sida del Departament de Sanitat i Seguretat Social, estarà formada per un representant de cadascun dels departaments i organitzacions següents: Departament de Sanitat i Seguretat Social, Departament de Treball, Foment del Treball Nacional, Pimecsefes, Comissió Obrera Nacional de Catalunya i Unió General de Treballadors de Catalunya.
La comissió és reunirà com a mínim una vegada a l'any.
La Direcció General de Drogodependències i Sida presentarà anualment a la comissió les propostes i les prioritats d'actuació en els àmbits objecte d'aquest conveni.
Quarta: La comissió podrà demanar l'assessorament dels tècnics, els experts i els organismes que consideri convenients, d'acord amb les seves necessitats.
Cinquena: La comissió promourà els programes i les actuacions d'acord amb les estratègies i els criteris que s'estableixen a continuació:
Sisena: L'Òrgan Tècnic de Drogodependències, d'acord amb les seves disponibilitats pressupostàries, donarà suport a les entitats i els interlocutors socials que desenvolupin els programes que es realitzen en el marc d'aquest conveni.
Setena Aquest conveni tindrà una durada d'un any a partir de la data de la seva signatura.
Es prorrogarà automàticament per períodes anuals, si qualsevol de les parts no manifesta la seva voluntat contrària amb una antelació d'un mes, com a mínim, a la data de la seva finalització inicial o prorrogada.
En aquest cas, i sempre que es consideri oportú, cada una de les parts haurà de realitzar les prestacions necessàries per a la finalització de les accions ja iniciades en el període de vigència.
I, perquè en quedi constància, se signa el present document, per sextuplicat i a un sol efecte, en la data i el lloc indicats en l'encapçalament.